Shtëpia e Thomas Edisonit
Një udhëtar në mision për të vizituar tërë vendet nën kujdesin e Shërbimit Kombëtar amerikan të Parqeve, viziton shtëpinë e Edisonit
Edhe pse kur përmendet emri i tij, mendohet rreth llambës elektrike, Thomas Edisoni gjatë jetës së tij krijoi qindra pajisje mekanike dhe elektrike të cilat ndryshuan jetën e miliona njerëzve në mbarë botën. Shtëpia ku ai jetoi dhe punoi në Nju Xhersi, tani është një objekt nën kujdesin e Shërbimit Kombëtar amerikan të Parqeve. Atje vizitorët mund të krijojnë një ide më të mirë se si ishte jeta e përditshme e shpikësit më të madh të Amerikës. Vizitori i parqeve kombëtare Mikah Meyer i cili është në një mision për të vizituar më shumë se 400 vendet të mirëmbajtura nga Shërbimit Kombëtar i Parqeve ishte aty dhe ndau disa nga përshtypjet e tij me Zërin e Amerikës. Thomas Alva Edison konsiderohet shpikësi më i madh i Amerikës. Ai njihet për shpikjen e llambës elektrike në vitin 1879. Por ai shpiku ose përmirësoi më shumë se një mijë produkte të tjera. I preferuari i tij, thonë historianët, ishte gramafoni, pajisja e parë që mund të luante muzikë. Ky regjistrim i vitit 1888 besohet të jetë një nga më të hershmit që ekziston i zërit të Edisonit. Ai ishte gjithashtu një nga shpikësit e parë të kameras. . Vizitori i parqeve kombëtare Mikah Meyer kaloi një ditë i zhytur në historinë e Edisonit, në shtëpinë dhe laboratorin e shkencëtarit. thotë ai. Pjesa më e madhe e vendit është ruajtur si më parë... Me 400 mijë objekte dhe mbi pesë milionë fletë dokumentash, vendi duket pak a shumë si ishte kur Edisoni punonte këtu. Gjithashtu në këtë vend ndodhet “Black Maria”, që konsiderohet të jetë ndërtesa e parë në botë e ndërtuar vetëm për prodhimin e filmave. Përpjekjet e hershme të Edisonit në prodhimin e filmave bënë të mundur arritjet e mëdha në prodhimin e filmave... dhe gjithashtu bënë të mundur krijimin e çdo forme të medias dixhitale që është pjesë e pandarë e kulturës moderne në ditët e sotme.